Бяда, адным словам. Але яшчэ горшая бяда, што яны сур’ёзна лічаць, нібыта гэта мы, простыя людзі, справакавалі ажыятажны попыт і змусілі ўрад да дэвальвацыі рубля. Маўляў, жывём не па сродках, мала працуем, шмат ядзім. Таму павінны працаваць па 25 гадзін на суткі. Такая ў іх палітычная арыфметыка. Не пабіў вас гром на Каляды! Ці не вы самі вылузваліся летась са скуры, каб нацягнуць заробкі да 500 долараў? Хоць відавочна было ўсім, што стан эканомікі не дазваляе гэтага зрабіць. У іншых краінах — проста, а ў нашай не. Прадукцыйнасць нізкая, эфектыўнасць малая, выдаткі большыя за набыткі.